wickkiey/tamil-wikipedia-markdown huggingface dataset:
# ஜமாபந்தி

**ஜமாபந்தி**, ஆண்டு தோறும் சூன் மாதத்தில் வருவாய்த் துறையினரால் கிராமந்தோறும் நடத்தப்படும் கிராம கணக்குகள் குறித்த தணிக்கை முறையாகும். இம்முறை ஜமாபந்தி என்ற பெயரால் இந்தியாவை ஆண்ட பிரித்தானியர்களால் நடைமுறைப்படுத்தப்பட்டது. இந்த வருவாய் தீர்வாயத்தில் சம்பந்தப்பட்ட வட்டாட்சியர், வருவாய் ஆய்வாளர் மற்றும் கிராம நிருவாக அலுவலர் ஆகியோர் கலந்து கொள்வார்கள்.  

## வருவாய் தீர்வாயத்தின் இதர பணிகள்
வருவாய் தீர்வாயத்தின் போது கூடுதலாக கிராம மக்கள் தாங்களுக்கு சொந்தமான வேளாண் நிலத்தின் உடமைப் **பட்டா**, **சிட்டா**, **அடங்கல்** குறித்தான விவரங்கள் கேட்டு மனுக்கள் தரலாம். மேலும் தங்கள் கிராமத்தில் உள்ள குறைகளை நீக்க முறையிடலாம். கல்வி, குடிநீர், நீர் பாசன வாய்க்கால், மயான வசதி, கழிவு நீர் சாக்கடை வசதி முதலிய தேவைகள் குறித்தும் வருவாய்த்துறை அலுவலர்களிடம் முறையிடலாம். சொந்த வீட்டு மனை இல்லாதவர்கள் இலவச மனை பட்டா வேண்டி விண்ணப்பிக்கலாம். வீட்டு மனை மட்டும் உடையவர்கள் வீடு கட்ட அரசு கடன் மற்றும் மானியம் கோரி விண்ணப்பிக்கலாம். கிராம மக்கள் குடும்ப அட்டை மற்றும் ஆதரவற்ற விதவைகள் மற்றும் முதியோர் ஒய்வூதியம், இலவச அரசு காப்புறுதி அட்டை, வறட்சி நிவாரண நிதி கோருதல், நிலப் பட்டா மாற்றம், நிலப்பட்டா சர்வே எண்கள் மாற்றங்கள் தொடர்பாக வருவாய் தீர்வாயத்தில் விண்ணப்பிக்கலாம்.  

இந்த வருவாய் தீர்வாயத்தில் பொதுமக்களின் நியாயமான கோரிக்கை மனுக்கள் உடனடியாக வருவாய்த்துறையினரால் நிறைவேற்றப்படும்.  

## பட்டா/சிட்டா மற்றும் “அ” பதிவேடு விவரங்கள் அறிய
தமிழ்நாடு அரசு இணையதளத்தின் மூலம் தனிநபர்கள் தங்களின் நில உரிமை (பட்டா/சிட்டா) மற்றும் அடங்கல் எனும் *அ* பதிவேடு விவரங்களை பார்வையிட மற்றும் சரிபார்க்க முடியும். மேலும் அரசு புறம்போக்கு நிலங்கள் தொடர்பான விவரங்களையும் பார்வையிடலாம்.  

## இதனையும் காண்க
- கிராம கணக்குகள்
- கிராம நிர்வாக அலுவலர்
# தகட்டு உலோகம்

**தகட்டு உலோகம்** என்பது, தொழிற்றுறை வழிமுறைகள் மூலம் மெல்லிய, தட்டையான துண்டுகளாக்கப்பட்ட உலோகம் ஆகும். இது உலோகவேலையில் பயன்படுகின்ற ஒரு அடிப்படையான உலோக வடிவம் ஆகும். வெட்டியும், வளைத்தும் பலவிதமான வடிவங்களாக இதை உருவாக்க முடியும். தகட்டு உலோகங்களைப் பயன்படுத்தி ஏராளமான அன்றாடப் பயன்பாட்டுப் பொருட்கள் உருவாக்கப்படுகின்றன. உலோகத் தகடுகள் பல்வேறுபட்ட தடிப்புக்களைக் கொண்டவையாக இருக்கலாம். மிக மெல்லிய உலோகத் தகடுகளை உலோகத் தாள் அல்லது உலோகப் படலம் என்றும் 6 மில்லிமீட்டருக்கு (0.25 அங்குலம்) மேற்பட்ட தடிப்புக்களைக் கொண்ட தகடுகளைத் தட்டு என்றும் அழைப்பர். உலோகத் தகடுகள் குறிப்பிட்ட அளவுகளைக் கொண்ட தட்டையான துண்டுகளாகவோ அல்லது சுருள் வடிவமாகவோ கிடைக்கின்றன.  

உலோகத் தகடுகளின் தடிப்பை ஒரு நீள அலகு அல்லாத "கேஜ்" என்னும் அளவால் குறிப்பிடுவது உண்டு. தடிப்புக் கூடும்போது "கேஜ்" எண் அளவு குறைகின்றது. எடுத்துக்காட்டாக 10 "கேஜ்" தகட்டின் தடிப்பு 20 "கேஜ்" தகட்டின் தடிப்பிலும் அதிகமாக இருக்கும். பொதுவான பயன்பட்டில் உள்ள எஃகுத் தகடுகள் 30 தொடக்கம் 8 வரையான கேஜ் அளவு கொண்டவை. இரும்பை அடிப்படையாகக் கொண்ட உலோகத் தகடுகளுக்கும், அலுமினியம், செப்பு போன்ற இரும்பை அடிப்படையாகக் கொள்ளாத உலோகத் தகடுகளுக்கும் இடையே கேஜ் அளவுகள் ஒரே மாதிரியாக இருப்பதில்லை.
# அனந்த குமார்


**அனந்த் குமார்** (*Hegannahalli Narayana Shastry Ananth Kumar*, 22 சூலை 1959 – 12 நவம்பர் 2018) இந்திய அரசியல்வாது. இவர் கர்நாடகாவில் உள்ள பெங்களூரைச் சேர்ந்தவர். 1999ல் வாஜ்பாய் அமைச்சரவையில், விமான போக்குவரத்து அமைச்சராக இருந்தார். தெற்கு பெங்களூரு லோக்சபா தொகுதியில் இருந்து தொடர்ந்து 6 முறை தேர்ந்தெடுக்கப்பட்டார். பா.ஜ., தேசிய பொதுச் செயலராக 2004ல் நியமிக்கப்பட்டார். இம்முறை பெங்களூரு தெற்கு மக்களவைத் தொகுதியில், காங்கிரசின் நந்தன் நிலேகனியை, 2,28,575 ஓட்டு வித்தியாசத்தில் வென்றார்.  

## அரசியல்
ஆர்.எஸ்.எஸ் அமைப்பினால் ஈர்க்கப்பட்டு, பாரதிய ஜனதாவில் இணைந்தவர். சில ஆண்டுகளுக்கு, கர்நாடக பாரதிய ஜனதா பிரிவிற்கு தலைமை தாங்கினார். கர்நாடகாவில் அதிக தொகுதிகளில் பாரதிய ஜனதா வெற்றி பெற்றதால், தேசிய பொதுச் செயலாளராக நியமிக்கப்பட்டார்.
# இரவி சங்கர் பிரசாத்


**ரவி சங்கர் பிரசாத்** (**Ravi Shankar Prasad**, ஆகத்து 30, 1954) பீகார் மாநிலத்தைச் சேர்ந்த பாரதிய ஜனதா கட்சியின் அரசியல்வாதியும் வழக்கறிஞரும் ஆவார். இவர் 2014 நரேந்திர மோதியின் முதல் அமைச்சரவையிலும் மற்றும் 2019 இரண்டாம் அமைச்சரவையிலும் சட்டம் & நீதித் துறை, மின்னணுவியல் மற்றும் தகவல் தொழில் நுட்ப அமைச்சகங்களின் அமைச்சராக இருந்தார். மாநிலங்களவை உறுப்பினரான இரவி சங்கர் பிரசாத் மாநிலங்களவை துணைத் தலைவராக இருந்துள்ளார். இந்திய உச்ச நீதிமன்றத்தால் மூத்த வழக்கறிஞர்களாக ஏற்கப்பட்டவர்களில் ஒருவர்.  

2001இல் வாஜ்பாய் தலைமையிலான தேஜகூ அரசில் நிலக்கரி சுரங்கத்துறை அமைச்சர், 2002ல் கூடுதல் பொறுப்பாக நீதித் துறை வழங்கப்பட்டபோது, மக்கள் பிரதிநிதித்துவச் சட்டத்தில் பல திருத்தங்களைக் கொண்டு வந்தார். தகவல் ஒளிபரப்புத் துறை அமைச்சராக இருந்தார். பா. ஜ. க தேசிய தலைமைச் செய்தித் தொடர்பாளராக உள்ளார்.  

## ஆரம்பக்கால வாழ்க்கை, கல்வி
பிரசாத் பீகார், பாட்னாவில் உள்ள ஓர் மத சித்ரகுப்தன்ஷி கயஸ்தா குடும்பத்தில் பிறந்தார். இவரது தந்தை தாகூர் பிரசாத் பாட்னா உயர்நீதிமன்றத்தில் மூத்த வழக்கறிஞராகவும், பாரதீய ஜனதா கட்சியின் முன்னோடியான ஜனசங்கத்தின் முன்னணி நிறுவனர்களில் ஒருவராகவும் இருந்தார். இவரது சகோதரி, ராஜீவ் சுக்லாவின் மனைவி அனுராதா பிரசாத் ஆவார். இவர் பிஏஜி பிலிம்ஸ் அண்ட் மீடியா லிமிடெட் உரிமையாளர் மற்றும் முன்னாள் காங்கிரஸ் செய்தித் தொடர்பாளர் ஆவார்.  
பிரசாத் பாட்னா பல்கலைக்கழகத்தில் பி.ஏ. ஹான்ஸ், எம்.ஏ (அரசியல் அறிவியல்) மற்றும் எல்.எல்.பி பட்டங்களை பெற்றார்.  

## வழக்கறிஞர் வாழ்க்கை
பிரசாத் 1980 முதல் பாட்னா உயர்நீதிமன்றத்தில் பயிற்சி பெற்று வழக்கறிஞராக பணியாற்றினார். 1999இல் பாட்னா உயர்நீதிமன்றத்தில் மூத்த வழக்கறிஞராகவும், 2000ஆம் ஆண்டில் இந்திய உச்ச நீதிமன்றத்தில் மூத்த வழக்கறிஞராகவும் நியமிக்கப்பட்டு பணியாற்றினார்.  

## அரசியல் வாழ்க்கை
1970களில் இந்திரா காந்தி அரசாங்கத்திற்கு எதிராக போராட்டங்களை ஏற்பாடு செய்த மாணவர் தலைவராக பிரசாத் தனது அரசியல் வாழ்க்கையைத் தொடங்கினார். மேலும் 1975ஆம் ஆண்டில் காந்தியின் அரசாங்கத்தால் அவசரகாலச் சட்டம் விதிக்கப்பட்டபோது சிறையில் அடைக்கப்பட்டார். ஜெயபிரகாஷ் நாராயண் தலைமையில் பீகாரில் மாணவர் இயக்கத்தில் பணியாற்றிய இவர், அகில பாரதிய வித்யார்த்தி பரிஷத்தின் (ஏபிவிபி) தன்னார்வலராக தன்னை இணைத்துக்கொண்டார். ராஷ்டிரிய சுயம்சேவக் சங்கம் மற்றும் ஏபிவிபியுடன் பல ஆண்டுகளாக தொடர்பு கொண்டிருந்த இவர், இந்த அமைப்புகளில் பல்வேறு பதவிகளை வகித்துள்ளார். தனது கல்லூரி நாட்களில் இவர் பாட்னா பல்கலைக்கழக மாணவர் சங்கத்தின் உதவி பொதுச் செயலாளராகவும், பல்கலைக்கழக பேரவை, நிதிக் குழு, கலை மற்றும் சட்ட பீடங்களின் உறுப்பினராகவும் இருந்துள்ளார்.  

## தனிப்பட்ட வாழ்க்கை
பிப்ரவரி 3, 1982 அன்று, பாட்னா பல்கலைக்கழகத்தில் வரலாற்றாசிரியரும் வரலாற்றுப் பேராசிரியருமான மாயா சங்கரை பிரசாத் மணந்தார். இவர்களுக்கு மகனும் மகளும் என இரு குழந்தைகள் உள்ளனர்.
# புசபாட்டி அசோக் கசபதி ராசு

**அசோக் கஜபதி ராஜு** (Pusapati Ashok Gajapati Raju) தற்போதைய இந்திய அரசில் மத்திய விமான போக்குவரத்துத்துறை அமைச்சராக உள்ளார்.. இவரது வயது 62. இவர் ஆந்திராவைச் சேர்ந்தவர். 1978ல், ஜனதா கட்சி எம்.எல்.ஏ.,வானார். பின் தெலுங்கு தேச கட்சியில் இணைந்தார். 1983 முதல் தொடர்ந்து, 36 ஆண்டுகள், எம்.எல்.ஏ., பதவி வகித்தவர். இம்முறை ஒய்.எஸ்.ஆர்., காங்., வேட்பாளர் குமார கிருஷ்ண ரங்கராவை, 90,488 ஓட்டுக்கள் வித்தியாசத்தில் வென்று, முதன் முறையாக எம்.பி.,யாகி உள்ளார்.  
விஜயநகரம் மக்களவைத் தொகுதியில் வென்றுள்ளார்.  
தெலுங்கு தேசம் கட்சியில் முக்கிய குழுவில் உறுப்பினராக உள்ளார். இவரது தந்தை விஜய ராம கஜபதி ராஜுவும் நாடாளுமன்ற உறுப்பினராகப் பதவி வகித்தவர்.
# அர்சிம்ரத் கவுர் பாதல்


**அர்சிம்ரத் கவுர் பாதல்** (Harsimrat Kaur Badal) என்பவர் பதினாறாவது மக்களவை காலத்தில் மத்திய உணவு பதப்படுத்துதல் தொழில்துறை அமைச்சராகப் பதவி வகித்தவர்.. இவரது வயது 47. இவர் டில்லியைச் சேர்ந்தவர். இவர் பஞ்சாப் துணை முதல்வர் சுக்பிர் சிங் பாதலின் மனைவி. இந்த தேர்தலில் சிரோமணி அகாலி தளம் கட்சி சார்பில் போட்டியிட்டு, காங்., வேட்பாளர் ரனிந்தர் சிங்கை விட , 1,20,960 ஓட்டுக்கள் அதிகம் பெற்று வெற்றி பெற்றார். இவரது சகோதரர் அகாலி தளம் கட்சியின் சார்பில் போட்டியிட்டு எம்.எம்.ஏ ஆனவர். 2020 ஆம் ஆண்டில் கொண்டுவரப்பட்ட மூன்று மசோதாவினை எதிர்த்து செப்டம்பர் 17 அன்று இவர் அமைச்சரவையில் இருந்து விலகினார்.
# கல்ராஜ் மிஸ்ரா



**கல்ராஜ் மிஸ்ரா** (Kalraj Mishra) மத்திய சிறு, குறு மற்றும் நடுத்தர தொழில் நிறுவனங்கள் அமைச்சர் உ.பி.,யைச் சேர்ந்தவரான இவர் பாரதிய ஜனதா கட்சியின் அரசியல்வாதி ஆவார். 1997 முதல் 2000 வரை, மாநில பொதுப்பணித்துறை, கல்வி மற்றும் சுற்றுலாத் துறை அமைச்சராக செயல்பட்டார். தற்போது லக்னோ கிழக்கு தொகுதியின் சட்டமன்ற உறுப்பினர். தவிர, ராஜ்ய சபா உறுப்பினராகவும் உள்ளார்.  

## ஆளுநராக
1 செப்டம்பர் 2019-இல் கல்ராஜ் மிஸ்ரா இராஜஸ்தான் மாநில ஆளுநராக பதவியேற்றார். இதற்கு இவர் இமாச்சலப் பிரதேச ஆளுநராக 22 சூலை 2019 முதல் 1 செப்டம்பர் 2019 முடிய இருந்தவர்.
# இராதா மோகன் சிங்

**ராதா மோகன் சிங்** (Radha Mohan Singh) மத்திய வேளாண்மைத்துறை அமைச்சர். வயது, 64. பீகாரைச் சேர்ந்தவர். 2006 - 2009ல், மாநில பா.ஜ., தலைவராக இருந்தார். 9, 11, 13, 15, 16வது லோக்சபாக்களில் உறுப்பினர். இத்தேர்தலில் பீகாரின் கிழக்கு சம்பாரண் மக்களவைத் தொகுதியில், ராஸ்ட்டிரிய ஜனதா தள வேட்பாளரான பினோத் குமார் ஸ்ரீவஸ்தவாவை, 1,92,163 ஓட்டுக்கள் வித்தியாசத்தில் வீழ்த்தினார்.  

## பதவிகள்
- 1989-91: ஒன்பதாவது மக்களவையின் உறுப்பினர்
- 1996: பதினொன்றாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்.
# தவார் சந்த் கெலாட்


**தவார் சந்த் கெலாட்** (Thawar Chand Gehlot) , இவர் கர்நாடக மாநிலத்தின் 19வது மற்றும் தற்போதைய ஆளுநராக 11 ஜூலை 2021 முதல் பதவி வகித்து வருகிறார்.  

நரேந்திர மோதியின் முதல் அமைச்சரவையில் 26 மே 2014 முதல் 29 மே 2019 முடிய மத்திய சமூகநீதி மற்றும் மேம்பாடு & அதிமாரமளித்தல் அமைச்சகத்தின் கேபினெட் அமைச்சராக பதவி வகித்தவர். தலித் சமூகத்தவரான இவர், மத்தியப் பிரதேச மாநிலத்தில் பிறந்தவர். 2014ல், ஷாஜபுர் மக்களவைத் தொகுதியில் பாரதிய ஜனதா கட்சி சார்பில் வெற்றி பெற்றிருந்தார்.  

மீண்டும் நரேந்திர மோதியின் இரண்டாம் அமைச்சரவையிலும் அதே சமூக நீதி & அதிகாரமளித்தல் அமைச்சகத்தின் காபினெட் அமைச்சராக 31 மே 2019 முதல் 7 ஜூலை 2021 வரை பதவி வகித்தார்.
# நரேந்திர சிங் தோமர்



**நரேந்திர சிங் தோமர்** (Narendra Singh Tomar) மத்திய சுரங்கத்துறை, உருக்கு, தொழிலாளர் மற்றும் வேலைவாய்ப்பு அமைச்சர். வயது, 61. ம.பி.,யைச் சேர்ந்தவர். செல்லமாக 'முன்னா பையா' என்றழைக்கப்படும் இவர், குவாலியர் தொகுதியில், காங்., வேட்பாளர் அசோக் சிங்கை 29,699 ஓட்டுக்கள் வித்தியாசத்தில் வீழ்த்தியுள்ளார்.
# ஜூவல் ஓரம்


**ஜூவல் ஓரம்** (Jual Oram) மத்திய பழங்குடியினர் நலத்துறை அமைச்சர். வயது, 53. ஒடிசாவைச் சேர்ந்தவர். கடந்த, 12, 13, 14வது லோக்சபா தேர்தலில் சுந்தர்கார் தொகுதியில் வெற்றி பெற்றுள்ளார். ஒடிசாவின் மூத்த தலைவரான இவர், மாநிலத் தலைவராக நான்கு ஆண்டுகள் இருந்தார். தற்போது பா. ஜ. க., துணைத் தலைவராக உள்ளார். இத்தேர்தலில் பிஜு ஜனதா தளம் சார்பில் போட்டியிட்ட ஹாக்கி வீரர் திலீப் குமார் டிர்கியை 18,829 ஓட்டு வித்தியாசத்தில் வென்றார்.
# ஆனந்த் கீத்தே


**ஆனந்த் கங்காராம் கீதே** (Anant Geete) மத்திய கனரக தொழிற்சாலை மற்றும் பொதுத்துறை நிறுவனங்கள் துறைக்கான அமைச்சர் ஆவார். இவர் சிவசேனா கட்சியை சேர்ந்தவர். 1951, சூன் 2ல் மும்பையில் பிறந்தார். வயது 62. மும்பை மாநகராட்சியின் கவுன்சிலராக அரசியல் வாழ்க்கையைத் துவக்கினார். பின் மாநகராட்சியின் நிலைக்குழுத் தலைவராக பணியாற்றினார். மக்களவைத் தேர்தலில் ஆறு முறை வெற்றி பெற்றுள்ளார். மகாராஷ்டிரா சட்டசபையில் சட்டமன்ற உறுப்பினராகவும் தேர்வு செய்யப்பட்டுள்ளார். மத்திய அரசில் பல துறைகளில் அமைச்சர் பொறுப்பும் வகித்துள்ளார். சிவ சேனா கட்சியின் மூத்தத் தலைவராக கருதப்படுகிறார். 2014-ஆம் ஆண்டில் நடைபெற்ற நாடாளுமன்றத் தேர்தலில் மகாராஷ்டிராவில் உள்ள ராய்காட் தொகுதியில் போட்டியிட்டு, தேசியவாத காங்கிரசு கட்சியை சேர்ந்த சுனில் தத்தாத்ரேயாவை 2,110 ஓட்டு வித்தியாசத்தில் வென்றார். இவர் 1951-ஆம் ஆண்டின் ஜூன் இரண்டாம் நாளில் பிறந்தார். இவர் மும்பையில் பிறந்தார்.  

## பதவிகள்
இவர் கீழ்க்காணும் பதவிகளில் இருந்துள்ளார்.  
- 1985-92: மும்பை மாநகராட்சியில் கவுன்சிலர்
- 1996: பதினோராவது மக்களவையில் உறுப்பினர்
- 1998: பன்னிரண்டாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 1 ஜூலை, 2002 - 25 ஆகஸ்டு 2002: மத்திய அமைச்சர் (நிதித் துறை)
- 26 ஆகஸ்டு 2002 - மே 2004: மத்திய அமைச்சர் (ஆற்றல் துறை)
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
- 27 மே 2014: கேபினட் அமைச்சர் (கனரக தொழிற்சாலைகள் துறை)
# ஹேங்க் ஓவர் 3



**ஹேங்க் ஓவர் III** 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இது ஹேங்க் ஓவர் திரைப்பட வரிசையில் வரும் 3ம் பாகம் ஆகும். இந்த திரைப்படத்தை **டாட் பிலிப்சு** இயக்க, பிராட்லி கூப்பர், எட் ஹெல்ம்ஸ், ஜேக் காலிபெனாகிஸ், கென் ஜியோங், ஹீத்தர் கிரகாம், ஜெஃப்ரி டம்பொர், ஜஸ்டின் பர்தா, ஜான் குட்மேன் உள்ளிட்ட பலர் நடித்துள்ளார்கள். இந்த திரைப்படம் மே 21, 2013 அன்று வெளியானது.  

## நடிகர்கள்
- பிராட்லி கூப்பர்
- எட் ஹெல்ம்ஸ்
- ஜேக் காலிபெனாகிஸ்
- கென் ஜியோங்
- ஹீத்தர் கிரகாம்
- ஜெஃப்ரி டம்பொர்
- ஜஸ்டின் பர்தா
- ஜான் குட்மேன்
- சாஷா பர்ரேசே
- ஜேமி சுங்
- கில்லின் விக்மான்
- மைக் எப்ஸ்

## வெளியீடு
இந்த திரைப்படம் மே 21, 2013 அன்று வெளியானது.
# அப்துல் பத்தா அல்-சிசி



**அப்துல் ஃபத்தா சயீது காலில் அல்-சிசி** (*Abdel Fattah Saeed Hussein Khalil El-Sisi*, ; பிறப்பு: 19 நவம்பர் 1954) எகிப்திய அரசுத்தலைவர். எகிப்திய படைத்துறைக் கட்டளைத் தளபதியாகவும், பாதுகாப்பு அமைச்சராகவும் 12 ஆகத்து 2012 முதல் 26 மார்ச் 2014 வரை பணியாற்றினார். படைத்துறைத் தலைவராக இவர் பணியாற்றிய போது முன்னாள் இசுலாமிய அரசுத்தலைவராக இருந்த முகம்மது முர்சியைப் பதவியில் இருந்து அகற்றுவதற்கு இவர் முக்கிய பங்காற்றினார். அதன் பின்னர் இவர் முதலாவது பிரதிப் பிரதமராக நியமிக்கப்பட்டார். 2014 மார்ச் 26 இல் இவர் அரசுத்தேர்தலில் பங்கேற்கும் பொருட்டு தனது பதவிகளைத் துறந்தார்.
# அல் ஜமா அல் இஸ்லாமியா

**அல் ஜமா அல் இஸ்லாமியா** (ஆங்கிலம்: Al-Gama'a al-Islamiyya, அரபி: : الجماعة الإسلامية‎ al-jamāʻah al-islāmīyah) எகிப்து நாட்டைச் சேர்ந்த சுணி இஸ்லாமியக் குழு ஆகும். இக்குழுவானது ஐரோப்பிய ஒன்றியம் மற்றும் அமெரிக்காவால் தீவிரவாத இயக்கம் என தடை செய்யப்பட்டுள்ளது. இக்குழுவின் முக்கிய நோக்கம் எகிப்து அரசை அகற்றிவிட்டு *முகம்மது முர்ஸியா* தலைமையில் ஓர் இஸ்லாமிய ஆட்சியை நிறுவுவது ஆகும்.  

இந்த இயக்கம் 1992 முதல் 1998 வரை எகிப்து அரசுக்கு எதிரான தாக்குதல்களின் மூலம் 796 எகிப்தியக் காவலர்களையும், போர் வீரர்களையும் மற்றும் பொது மக்களையும் கொன்றுள்ளது. இந்த அமைப்பிற்கு ஈரான் மற்றும் சூடான் அரசுகள் ஆதரவளிக்கின்றன. மேலும் அல் காயிதா இந்த அமைப்பின் தீவிரவாதச் செயல்களுக்கு உதவுகிறது. எகிப்திய அரசு இவ்வமைப்பின் தீவிரவாதச் செயல்களைக் கட்டுப்படுத்த அமெரிக்காவின் உதவியைப் பெறுகிறது.
# முதலியார் (இலங்கை)

**முதலி** (*Mudali*) அல்லது **முதலியார்** (*Mudaliyar*) என்பது குடியேற்றக் காலத்தில் இலங்கையில் இருந்த ஒரு பதவிப் பெயர் ஆகும். கிபி 17 ஆம் நூற்றாண்டில் போர்த்துக்கேயர் முதலியார் வகுப்பை உருவாக்கினார்கள். இலங்கையின் கரையோரப் பகுதிகளில் பல்வேறு சாதிகள் மத்தியில் இருந்து போர்த்துக்கேய ஆட்சியாளர்களுக்கு விசுவாசமாக இருக்கக்கூடியவர்கள் இப்பதவிக்குத் தேர்ந்தெடுக்கப்பட்டார்கள். போர்த்துக்கேசரின் பின்னர் ஆட்சி செய்த ஒல்லாந்தர் இப்பதவியை *முதலி* என்ற பட்டப் பெயருடன் தொடர்ந்தனர். பின்னர் ஆட்சிக்கு வந்த பிரித்தானியர் முதலியார் பதவியை 1798 ஆம் ஆண்டில் மீண்டும் அறிமுகப்படுத்தினர். இலங்கை ஆளுனரினால் முதலியார்கள் நியமிக்கப்பட்டனர். 1930களில் பிரித்தானிய இலங்கை அரசின் கீழிருந்த சுதேச திணைக்களம் மூடப்பட்டதை அடுத்து முதலியார் பதவியும் ஒழிக்கப்பட்டது.  

## வரலாறு
முதலியார் என்றால் ‘முதலாமவர்’/முதன்மையானவர் என்று பொருள். இது செல்வச் செழிப்புடன் வாழும் நபரைக் குறிக்கும். போர்த்துக்கீசிய ஆட்சியாளர் உள்ளூர் நிர்வாக சட்ட மாதிரிகளையும், வரி அறவிடும் முறைகளையும் பராமரித்தனர். ஆனாலும், சில புதிய பதவிகளை அவர்கள் உருவாக்கினர். அதிகார் எனப்படுபவர் நில வாடகை, வரிகள் என்பவற்றை ஒவ்வொரு மாகாணத்திலுமுள்ள கிராமங்களிலும் அறிவிடுபவராவார். இவர்களை முதலியார்மார் மேற்பார்வை செய்தனர். தமிழ் முதலியார்மார் குடாநாட்டு மக்கள் மீது கணிசமான செல்வாக்குச் செலுத்தி வந்தனர். போர்த்துக்கேய உத்தியோகத்தர்கள் முதலியார்மார்களுக்கிடையிலான பிரதான தொடர்பாகவும் கிராம உத்தியோகத்தவர்களை மேற்பார்வை செய்யும் அதிகாரத்தையும் கொண்டிருந்தனர்.  

## இலங்கையின் புகழ்பெற்ற சில முதலியார்கள்
- சேனாதிராச முதலியார் (1750-1840)
- ஆறுமுகம்பிள்ளை குமாரசுவாமி (1783-1836)
- செ. இராசநாயகம் (1870-1940)
# முகவிப் படிமம்

**முகவிப் படிமம்** (*Agent-based model*) என்பது ஒரு கணிப்பொறி மனிதனைப் போல சிந்தித்துச் செயல் பட முடியுமா என்று ஆராயும் துறையாகும். இந்த முயற்சியில் பயன்படுத்தப்படும் ஒரு கருத்தே முகவிப் படிமம் என்பது. எடுதுக்காட்டாக, சாரையாகச் சென்று இரையைக் கொண்டு வந்து புற்றில் வைக்கும் ஒரு எறும்புக் கூட்டத்தைக் கணிப்பொறித் திரையில் காட்ட வேண்டுமாயின், அதற்கு முதலில் ஒரு செய்நிரல் எழுத வேண்டும். அந்த நிரலி எழுதுவதற்கு முன், எறும்புகள் இரை கொண்டு வந்து வைக்கும் காட்சிக்கு ஒரு படிமம் தேவை. இதைச் செயற்கை அறிவு கொண்டு செய்வதாக இருந்தால், ஒவ்வொரு எறும்பையும் ஒரு முகவியாகப் படிமம் எடுத்துக் கொள்வர். இது போன்ற படிமத்தை முகவிப் படிமம் என்று சொல்லலாம்.  

முகவிப் படிமம் என்ற ஆராய்ச்சித் துறையில் பல்வேறு துறைகளில் இருந்து கருத்துக்கள் கொணரப்பட்டு, பின் முகவிகள் உருவாக்கப் படுகின்றன. எடுத்துக் காட்டாக, ஆட்டக் கோட்பாடு, பல்கூட்டு ஒருங்கியம் (*complex systems*), வெளிப்படல் (*emergence*), கணினிக் குமுகாயவியல் (*computational sociology*), பல்-முகவி ஒருங்கியம் (multi-agent systems) மற்றும் படிவளர்ச்சி நிரலாக்கம் (evolutionary programming) போன்ற துறைகளைச் சொல்லலாம்.
# சச்சித்திர சேனநாயக்கா


**சச்சித்திர சேனநாயக்கா** (*Sachithra Senanayake*, பிறப்பு: 9 பெப்ரவரி 1985) இலங்கைத் துடுப்பாட்ட வீரர். பல்-துறை ஆட்டக்காரரான இவர் வலக்கை துடுப்பாட்டக்காரரும், வலக்கை விலகுசுழல் பந்து வீச்சாளரும் ஆவார். 2006 ஆம் ஆண்டு முதல் இவர் கொழும்பு சிங்கள விளையாட்டுக் கழகத்திற்காக முதல்தரத் துடுப்பாட்டப் போட்டிகளில் பங்கு பற்றி வருகிறார்.  

சேனநாயக்கா இலங்கைத் துடுப்பாட்ட அணியின் சார்பில் முதற் தடவையாக பன்னாட்டுப் போட்டி ஒன்றில் 2012 சனவரியில் தென்னாப்பிரிக்க அணிக்கு எதிரான இலங்கையின் நான்காவது ஒரு நாள் போட்டியில் விளையாடினார். இலங்கைப் பிரீமியர் இலீகு மட்டுப்படுத்த்கப்பட்ட ஒவர் போட்டிகளில் பங்கு பற்றி அதிக எண்ணிக்கையான இலக்குகளைக் கைப்பற்றியமைக்காக இவர் இலங்கை அணியில் விளையாட அழைக்கப்பட்டார். அவர் மீது நடத்தப்பட்ட பரிசோதனைகளில், இந்த சந்தேகத்திற்கிடமான நான்கு பந்துவீச்சுக்களின்போது, முழங்கை மூட்டு விரியவேண்டிய 15-பாகை அளவையும் தாண்டி விரிந்ததாக உறுதிப்படுத்தப்பட்டது. இதனை அடுத்து பன்னாட்டுப் போட்டிகளில் அவர் விளையாட பன்னாட்டுத் துடுப்பாட்ட அவை தடை விதித்தது.
# அமெரிக்கன் ஹஸ்ல்



**அமெரிக்கன் ஹஸ்ல்** 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இந்த திரைப்படத்தை **டேவிட் ஓ. ரஸ்ஸல்** இயக்க, கிரிஸ்டியன் பேல், பிராட்லி கூப்பர், ஏமி ஆடம்சு, ஜெரமி ரெனர், ஜெனிபர் லாரன்ஸ் உள்ளிட்ட பலர் நடித்துள்ளார்கள். இந்த திரைப்படம் மூன்று ’கோல்டன் குளோப்’ விருது களை வெற்றது என்பது குறிப்படத்தக்கது.  

## நடிகர்கள்
- கிரிஸ்டியன் பேல் - இர்விங்
- பிராட்லி கூப்பர் - ரிச்சி டிமாஸோ
- ஏமி ஆடம்சு - சிட்னி
- ஜெரமி ரெனர்
- ஜெனிபர் லாரன்ஸ்
- மைக்கேல் பெனா

## வெளியீடு
இந்த திரைப்படத்தின் முன்னோட்டக்காட்சி ஜூலை 31, 2013ம் ஆண்டு வெளியானது. அக்டோபர் 9, 2013ம் ஆண்டு அமெரிக்காவில் வெளியானது.
# உஸ்பெக்கிஸ்தான் இஸ்லாமிய இயக்கம்

**உஸ்பெக்கிஸ்தான் இஸ்லாமிய இயக்கம்** (The Islamic Movement of Uzbekistan - **IMU**) உஸ்பெக்கிஸ்தான் நாட்டைச் சார்ந்த ஓர் ஆயுதம் தாங்கிய தீவிரவாத இஸ்லாமியக் குழு ஆகும். இக்குழுவானது 1991 ஆம் ஆண்டு *தாஹிர் யுல்தஷேவ்* (Tahir Yuldashev) மற்றும் *ஜூமா நமங்கானி* (uma Namangani) ஆகிய இருவரால் தொடங்கப்பட்டதாகும். இவ்விருவரும் பெர்கானாப் பள்ளத்தாக்கைச் சார்ந்த உஸ்பெக்கிஸ்தானியர்கள் ஆவார். இக்குழுவின் முக்கிய நோக்கம் உஸ்பெக்கித்தானிய அரசை அகற்றிவிட்டு ஷரியா சட்டத்துடன் கூடிய இஸ்லாமிய அரசை அமைக்க வேண்டும் என்பதாகும்.  

இக்குழுவானது உஸ்பெக்கிஸ்தானுக்கு வெளியே தஜிகிஸ்தான் மற்றும் வடக்கு ஆப்கானிஸ்தானில் தாலிபான் கட்டுப்பாட்டுப் பகுதியில் இயங்கிவருகிறது. இவ்வமைப்பு கிர்கிஸ்தான் மீது 1999 மற்றும் 2000 ஆண்டுகளில் தொடர்ச்சியாக தாக்குதலை நடத்தியது. அதன் பின்னர் 2001 ஆம் ஆண்டில் அமெரிக்காவின் தீவிரவாதத்திற்கு எதிராக போரில் இவ்வியக்கம் பெரும்பான்மையளவு அழிக்கப்பட்டது. இவ்வியக்கத்தின் தலைவர்களில் ஒருவரான *ஜூமா நமங்கானி* கொல்லப்பட்டார். மற்றொருவரான *தாஹிர் யுல்தஷேவ்* பாக்கிஸ்தானின் *வாஸிரிஸ்தான்* பகுதிக்கு தப்பி ஓடி விட்டார். அதன் பின்னர் இவ்வியக்கத்தின் பயிற்சி மையங்கள் *வாஸிரிஸ்தான்* பகுதியில் தொடங்கப்பட்டு *பாக்கிஸ்தான்* அரசை அகற்றப் போராடும் தீவிரவாதக் குழுக்களோடு இணைந்துவிட்டது. மேலும் இக்குழுவிற்கு அல் காயிதாத் தீவிரவாத அமைப்புடன் தொடர்புள்ளது. இந்த அமைப்பை அமெரிக்கா, ஆஸ்திரேலியா, கனடா, ஐரோப்பிய ஒன்றியம் மற்றும் ரஷ்யா ஆகியவை தடை செய்துள்ளன.  
## தாக்குதல்
2011 ஆம் ஆண்டு அக்டோபர் மாதம் 11 ஆம் தியதி ஆப்கானிஸ்தானின் அமைதி மாகாணமான *பாஞ்சீர்* மீது நடத்தப்பட்ட தற்கொலைத் தாக்குதலுக்கு இவ்வியக்கம் பொறுப்பேற்றுக் கொண்டது. இத்தாக்குதலில் இரண்டு பொதுமக்கள் கொல்லப்பட்டனர். மேலும் இவ்வியக்கம் அமெரிக்கா மற்றும் இஸ்ரேல் நாட்டுத் தூதரகங்கள் மீது தாக்குதல் நடத்தியது.  
- இந்த அமைப்பு இதுவரை நடத்திய தாக்குதல்களின் பட்டியல்

## தொடர்புடைய கட்டுரைகள்
- ஷரியாச் சட்டம்
- இசுலாமியத் தீவிரவாதம்
# சி3 கார்பன் நிலைநிறுத்தம்



**C<sub>3</sub> கார்பன் நிலைநிறுத்தம்***(C3 carbon fixation)* என்பது தாவரங்களில் காணப்படும் மூன்று வகையான கார்பன் நிலைநிறுத்தப் பாதைகளுள் ஒன்று ஆகும்.. சி4 கார்பன் நிலைநிறுத்தம், கிராசுலாசியன் அமில வளர்சிதைமாற்றம் ஆகிய இரண்டும் மற்ற இரு பாதைகள் ஆகும்.. இச்செயல் முறையில் கார்பன் டை ஆக்சைடும் ரிபுலோசு பிசுபாசுபேட்டும் (5 கார்பன் சர்க்கரை) 3-பாசுபோகிளிசரேட்டு சேர்மமாக மாற்றப்படுகின்றன.  

:**CO<sub>2</sub> + H<sub>2</sub>O + RuBP → (2) 3-பாசுபோகிளீசரேட்டு**  

கால்வின்-பென்சன் சுழற்சியின் முதல்படி நிலையில் அனைத்துத் தாவரங்களிலும் இவ்வினை நடைபெறுகிறது. சி4 தாவரங்களில் கார்பனீராக்சைடு நேரடியாக காற்றிலிருந்து எடுத்துக் கொள்ளப்படாமல் மாலேட்டு சேர்மத்திலிருந்து எடுக்கப்படுகிறது.  

C<sub>3</sub> கார்பன் நிலைநிறுத்தப் பாதையை முதன்மைப் பாதையாய்க் கொண்ட தாவரங்கள் C<sub>3</sub> தாவரங்கள் என அழைக்கப்படுகின்றன. இவை C<sub>4</sub> தாவரங்களை விட பரிணாமத்தில் மூத்தவை. C<sub>3</sub> தாவரங்களுக்கு அதிக அளவில் நீர் தேவை. இவற்றால் கடும் தட்பவெப்ப நிலைகளில் வாழ இயலாது. இத்தாவரங்கள் வேர்களால் உறிஞ்சும் நீரில் 97 விழுக்காடு நீராவிப்போக்கால் வெளியேறுகிறது. புவியின் 95 விழுக்காட்டுத் தாவர உயிரிநிறை C<sub>3</sub> தாவரங்களால் ஆனது. அரிசி, பார்லி ஆகியவை குறிப்பிடத்தக்க C<sub>3</sub> தாவரங்கள்.
# வார்ப்புரு:Infobox sports league


| label2 = மாறாக  
| data2 = }}  
| label3 = விளையாட்டு  
| data3 =  
| label4 = நிறுவல்  
| data4 = }  
| label5 =  
| data5 = }  
| label6 = ஆணையர்  
| data6 = }  
| label7 = இயக்குநர்  
| data7 = }}  
| label8 = தலைவர்  
| data8 = }}  
| label9 = ஆணையர்  
| data9 = }}  
| label10 = புகழ் பெற்றவர்  
| data10 = }  
| label11 = குறிக்கோள்  
| data11 = }  
| label12 = துவக்கப் பருவம்  
| data12 = }  
| label13 = அணிகளின் எண்ணிக்கை  
| data13 = }  
| label14 = ஒற்றையர்  
| data14 = }  
| label15 = போட்டியாளர்கள்  
| data15 = }  
| label16 =  
| data16 = }  
| label17 = தலைமையகம்  
| data17 = }  
| label18 = நிகழிடங்கள்  
| data18 = }  
| label19 =  
| data19 = }}}  
| label20 = நிறுத்தப்பட்டது  
| data20 = }  
| label21 = வாகையாளர்(கள்)  
| data21 = }}  
| label22 = மிகுந்த வாகைகள்  
| data22 = }}  
| label23 = தகுதி  
| data23 = }  
| label24 = தொ.கா. பங்காளி(கள்)  
| data24 = }}  
| label25 = புரவலர்(கள்)  
| data25 = }  
| label26 = தொடர்புடைய போட்டிகள்  
| data26 = }  
| label27 = நிறுவனர்  
| data27 = }}  
| label28 = on  
| data28 = }  
| label29 = Promotion to  
| data29 = }  
| label30 = Relegation to  
| data30 = }  
| label31 = Domestic cup(s)  
| data31 = }  
| label32 = International cup(s)  
| data32 = }  
| label33 = விளையாட்டு வடிவம்  
| data33 = }  
| label34 = அலுவல்முறை வலைத்தளம்  
| data34 = }  
| belowstyle = text-align:;  
| below =  
}  
}}<noinclude>  

</noinclude>
# யூ-போரா கோபுரங்கள்



**யூ-போரா கோபுரங்கள்** (U-bora Towers) என்பது, ஐக்கிய அரபு அமீரகத்தின் துபாய் நகரத்தில் உள்ள "வணிகக் குடா" (Business Bay) என்று அழைக்கப்படும் பகுதியில் அமைந்துள்ள ஒரு கட்டிடம் ஆகும். இக்கட்டிடம் இரண்டு கோபுரங்களை உள்ளடக்கியது. ஒன்று அலுவலகக் கோபுரம், மற்றது வதிவிடக் கோபுரம். இக்கட்டிடம் 2011 ஆம் ஆண்டில் கட்டி முடிக்கப்பட்டது. 2010 ஆம் ஆண்டு டிசம்பர் மாதத்தில் இக்கட்டிடம் அதன் அதிக பட்ச உயரத்தை எட்டியபோது, துபாயின் 28 ஆவது உயரமான கட்டிடம் ஆனது.  

## வடிவமைப்பு
யூ-போரா கோபுரம் 1 எனவும் அழைக்கப்படுகின்ற அலுவலகக் கோபுரமே உயரத்தில் கூடியது. 256 மீட்டர் (840 அடி) உயரம் கொண்ட இக்கோபுரம் 58 தளங்களைக் கொண்டது. சிறிய கோபுரமான வதிவிடக் கோபுரம் 20 தளங்களைக் கொண்டது. இரண்டு கோபுரங்களையும் தாங்குவது போன்றும் அவற்றை இணைப்பது போலவும் இருக்கும் நான்கு தளங்களைக் கொண்ட கட்டிடப் பகுதி வண்டிகள் தரிப்பிடமாகப் பயன்படுகிறது.  

## வெளியிணைப்புகள்
- Ubora Towers - Emporis
- யூ-போரா கோபுரங்கள் வலைப்பதிவு
# இன்சீடியஸ்: சாப்டர் 2



**இன்சீடியஸ்: சாப்டர் 2** 2013ஆம் ஆண்டு வெளியான அமெரிக்க நாட்டு திகில் திரைப்படம். இந்தத் திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன் உள்ளிட்ட பலர் நடித்துள்ளார்கள். இது 2011ஆம் ஆண்டு வெளியான இன்சீடியஸ் என்ற திரைப்படத்தின் 2ஆம் பாகம்.  

## கதைச் சுருக்கம்
பேயால் ஆட்கொள்ளப்பட்ட நாயகனிடமிருந்து அவன் குடும்பம் காப்பாற்றப்படுகிறதா? இல்லையா? என்பதே இரண்டாம் பாகத்தின் கதை.  

## நடிகர்கள்
- பேட்ரிக் வில்சன்
- ரோஸ் பைரன்

## இதைப் பார்க்க
- இன்சீடியஸ்
# இன்சீடியஸ்



**இன்சீடியஸ்** 2011ஆம் ஆண்டு வெளியான அமெரிக்க நாட்டு திகில் திரைப்படம். இந்த திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன், பார்பரா ஹெர்ஷே உள்ளிட்ட பலர் நடித்துள்ளார்கள். இந்தத் திரைப்படத்தின் 2ஆம் பாகம் 2013ஆம் ஆண்டு இன்சீடியஸ்: சாப்டர் 2 என்ற பெயரில் வெளியானது.  

## நடிகர்கள்
- பேட்ரிக் வில்சன்
- ரோஸ் பைரன்
- பார்பரா ஹெர்ஷே

## வெளியீடு
இந்த திரைப்படம் ஏப்ரல் 1, 2011ம் ஆண்டு அமெரிக்காவில் வெளியானது.
# கொதிகலன்


**கொதிகலன்** (*boiler*) என்பது நீரையோ அல்லது வேறு பாய்மத்தையோ வெப்பமேற்றிக் காய்ச்ச உதவும் ஒரு மூடிய கலன் ஆகும். வெப்பமேற்றப்பட்ட அல்லது ஆவியாக்கப்பட்ட பாய்மம் கொதிகலனில் இருந்து வெளியேற்றப்பட்டு, பிற வேதிப்பொறியியல் செயல்களுக்கோ வெப்பமேற்றும் செயல்களுக்கோ பயன்படும்.  

கொதிகலன் பொதுவாக இரும்பு அல்லது எஃகு கொண்டு செய்யப்பட்ட ஒரு அதியழுத்தக் கலனாக இருக்கும்.  

## எரிபொருள்
கொதிகலனில் வெப்பமேற்றப் பல வகையான எரிபொருள்கள் பயன்படுத்தப் படுகின்றன. விறகு, கரி, எரிநெய், மற்றும் இயற்கை எரிவளி ஆகியவை இவற்றுள் சிலவாகும். எரிவளிச் சுழலிகளில் இருந்து வெளியேற்றப்படும் வெப்பத்தையும் நீராவி உண்டாக்கக் கொதிகலன்களில் பயன்படுத்திக் கொள்ளலாம்.  

## கொதிகலன் வகைகள்
கொதிகலன்கள் பல வகைப்படும். அவற்றுள் சில கீழே:  
- பானைக் கொதிகலன்: இது விறகு அல்லது கரியை எரித்து, பாதி நீர் நிறைத்த ஒரு பானையைக் கீழிருந்து சூடாக்கி நீராவியை உண்டாக்கித் தேக்கி வைக்கும் ஒரு கொதிகலன். இது குறைந்த செயல்திறன் கொண்ட ஒன்று.
- நெருப்புத் தூம்புக் கொதிகலன்: இவ்வகைக் கொதிகலன்களில் பெரும்பாலும் திடநிலை எரிபொருட்கள் பயன்படுத்தப் படும். ஒரு பெரிய கலனில் ஓரத்தில் இருந்து சூடுபடுத்தி, எரிப்பு வாயுக்களைத் தூம்புகளின் (குழாய்களின்) வழியே அனுப்பி அதனைச் சூழ்ந்திருக்கும் திரவத்தை (நீர்) ஆவியாக்குவது.
- நீர்த் தூம்புக் கொதிகலன்: இவ்வகைக் கொதிகலனில் ஒரு நெருப்பு அறைக்குள் சிறு விட்டத் தூம்புகளின் வழியாக நீரைச் செலுத்தி வெப்பமேற்றப்படும்.
# தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி


**தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி** (அரபி: تنظيم القاعدة في بلاد المغرب الإسلامي‎ Tanẓīm al-Qā‘idah fī Bilād al-Maghrib al-Islāmī, ஆங்கிலம்: Al-Qaeda in the Islamic Maghreb (AQIM)) ஓர் ஆயுதம் தாங்கிய இஸ்லாமிய தீவிரவாதக் குழு ஆகும். இது தற்போது அரசுக்கு எதிரானச் செயல்களைச் செய்து வருகிறது.  
## வரலாறும் நோக்கமும்
இந்த அமைப்பானது *ஸலாபாத்* மற்றும் *பிரசங்கம் மற்றும் சண்டை* (Preaching and Combat) ஆகிய இரு குழுக்கள் இணைந்து உருவானது ஆகும். இவ்வமைப்பானது அல்ஜீரியாவைத் தளமாகக் கொண்டு செயல்படுகிறது. இவ்வமைப்பின் முக்கிய நோக்கம் அல்ஜீரிய அரசை அகற்றிவிட்டு இஸ்லாமிய அரசை அமைக்க வேண்டும் என்பதாகும். இக்குழுவானது ஐரோப்பிய, ஸ்பானிய, பிரான்ஸ் மற்றும் அமெரிக்க நிலைகளைத் தாக்குவதை தனது முக்கிய நோக்கமாக அறிவித்துள்ளது. இவ்வமைப்பின் உறுப்பினர்களாக அல்ஜீரியர்களும், சகாரா பகுதியைச் சேர்ந்தவர்களும் மேலும் மொராக்கோவைச் சேர்ந்தவர்களும் உள்ளனர்.  
## அமைப்பின் மீதான தடை
இவ்வமைப்பை அமெரிக்கா மற்றும் ஐரோப்பிய ஒன்றியம் ஆகியவை தடை செய்துள்ளன. இவ்வமைப்பிற்கு ஆப்பிரிக்காவின் கொம்பு பகுதியில் இயங்கிவரும் அல் சபாப் தீவிரவாதக் குழுவுடன் தொடர்பு உள்ளது. இந்த அமைப்பு பணத்திற்காக கடத்தல் செயல்களைச் செய்கிறது. கடந்த பத்தாண்டுகளில் இதன் மூலம் 50 மில்லியன் அமெரிக்க டாலர்கள் திரட்டியுள்ளது.  
## தாக்குதல்கள்
2012 ஆம் ஆண்டு டிசம்பர் மாதம் இந்த இயக்கத்தின் முக்கியத் தளபதிகளுள் ஒருவரான *முக்தர் பெல்முக்தர்* தனது வீரர்களுடன் பிரிந்து சென்று தாகுதலை நடத்தினார். பின்னர் அவர் இத்தாக்குதலை அல் காயிதாவிற்காக செய்ததாகச் சொன்னார். பின்னர் பிரான்ஸ் நடத்திய பதிலடித் தாக்குதலில் *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமியின்* மற்றொரு தளபதியான *அப்துல்ஹமீத் அபு ஸீத்* என்பவரும் *முக்தர் பெல்முக்தரும்* முறையே 25 பிப்ரவரி 2013 மற்றும் 2 மார்ச் 2013 அன்று கொல்லப்பட்டதாக பிரான்ஸ் அறிவித்தது. *அப்துல்ஹமீத் அபு ஸீத்* கொல்லப்பட்டதை *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி* உறுதிப்படுத்தியது. அமெரிக்க அரசு 2013 ஆம் ஆண்டு ஜூன் மாதம் *முக்தர் பெல்முக்தர்* தலைக்கு பரிசு அறிவித்ததைத் தொடர்ந்து *முக்தர் பெல்முக்தர்* இன்னும் கொல்லப்படவில்லை என அறியமுடிகிறது.
# அட்ட வசுக்கள்

**அட்ட வசுக்கள்** என்பவர்கள் மனுவின் மைந்தனான பிரஜாபதியின் எட்டு மகன்கள் ஆவர்.  
அவர்களின் பெயர்கள் தரா, துருவா, சோமா, அஹா, அனிலா,  
அனலா, பிரதியுஷா மற்றும் பிரபாசா ஆகும்.  

வசு எனும் சொல்லுக்கு *வெளி* (Space) என்று பொருள். இவர்கள் இயற்கையையும் இயற்கைக் கோட்பாடுகளையும் உருவகிப்பவர்கள். இந்த அட்ட வசுக்களில் *தரா* எனும் வசு புவியையும், *அனலன்* எனும் வசு நெருப்பையும், *ஆப* எனும் வசு நீரையும், *அனிலன்* எனும் வசு காற்றையும், *துருவன்* எனும் வசு துருவ நட்சத்திரத்தையும், *சோமன்* எனும் வசு சந்திரனையும், *பிரபாசன்* எனும் வசு வைகறையையும், *பிரத்யூசன்* எனும் வசு ஒளியையும் குறிப்பவர்கள்..  

## பீஷ்மர்
இந்த அஷ்ட (எட்டு) வசுக்களில் *பிரபாசன்* எனும் வசு தனது மனைவியின் விருப்பத்தை நிறைவேற்றுவதற்காக, வசிட்டரின் காமதேனு பசுவை கவர்ந்து செல்கையில், வசிட்டரால் சாபம் பெற்று மண்ணுலகில், சாந்தனு - கங்கை தம்பதியர்க்கு பீஷ்மராக பிறந்தார் என்று மகாபாரதத்தின் ஆதி பர்வத்தில் கூறப்பட்டுள்ளது..
# விக்கிப்பீடியா:தணிக்கை



தமிழ் விக்கிப்பீடியாவின் [[:  

எனினும், ஏற்கனவே இருக்கும் உள்ளடக்கங்களை முதற்பக்கத்தில் காட்சிப்படுத்துவதற்கு மட்டும் சில அடிப்படை வழிகாட்டல்களைப் பின்பற்ற பரிந்துரைக்கப்படுகிறது.  

அவையாவன:  

- முதற்பக்கம் அனைத்து வயதினரும் பார்க்கும் வகையிலான உள்ளடக்கத்தைக் கொண்டிருக்க வேண்டும்.
- சில வகை உள்ளடக்கங்களின் காரணமாக தங்களுக்குத் தனிப்பட்ட வகையில் பாதிப்பு வரலாம் என்று பயனர்களில் ஒரு சிலர் கவலை தெரிவிக்கும் போது, அத்தகைய உள்ளடக்கத்தை முதற்பக்கத்தில் காட்சிப்படுத்துவதா வேண்டாமா என்பது மற்ற பங்களிப்பாளர்களின் தனிப்பட்ட முடிவாக இருக்கும். தனிப்பட்ட பங்களிப்பாளர்களின் மதிப்பீட்டின் படி காட்சிப்படுத்தப்படும் உள்ளடக்கத்தை இக்காரணத்தைக் காட்டி தணிக்கை செய்ய கோருவதோ தொகுப்பை மீள்விப்பதோ கூடாது. இத்தகைய கவலைகளை ஒட்டிய வேண்டுகோள்களை முதற்பக்க உள்ளடக்கம் தொடர்பான பக்கங்களின் பேச்சுப் பக்கங்களின் தொடக்கத்தில் இடலாம்.

மேற்கண்ட இரு பரிந்துரைகளும் முதற்பக்க உள்ளடக்கத்துக்கு மட்டுமே பொருந்தும். மற்ற பெயர்வெளிகள், கட்டுரைகளில் உள்ள உள்ளடக்கங்களுக்குப் பொருந்தாது. அவை வழமையான விக்கிப்பீடியா கொள்கைகளுக்கு உட்பட்டே இருக்கும்.
# நாட்காட்டிச் சட்டம், 1750

**நாட்காட்டி (புதிய வடிவம்) சட்டம் 1750** (*Calendar (New Style) Act, 1750*, அல்லது *Chesterfield's Act*) பெரிய பிரித்தானிய நாடாளுமன்றத்தில் இயற்றப்பட்ட ஒரு சட்டம் ஆகும். இச்சட்டம் இங்கிலாந்து மற்றும் பிரித்தானிய ஆள்புலங்களின் நாட்காட்டிக்கு மேற்கொள்ளப்பட்ட ஒரு திருத்தம் ஆகும். இதன் படி மார்ச் 25 இல் கொண்டாடப்பட்டு வந்த புத்தாண்டு சட்டப்படியாக சனவரி 1 இற்கு மாற்றப்பட்டது. அத்துடன் ஏனைய மேற்குலக ஐரோப்பிய நாடுகளைப் போல கிரெகொரியின் நாட்காட்டியை ஏற்றுக் கொண்டது.  

## இங்கிலாந்து, மற்றும் வேல்சு
இங்கிலாந்து, மற்றும் வேல்சில், சட்டப்படியான 1751 ஆம் ஆண்டு மார்ச் 25 முதல் டிசம்பர் 31 வரையுமே இருந்தது. இதன்படி அவ்வாண்டின் நாட்கள் மொத்தம் 282 ஆகக் குறைக்கப்பட்டது. 1752 ஆம் ஆண்டு சனவரி 1 இல் ஆரம்பமானது. ஏனைய ஐரோப்பிய நாடுகளில் பயன்படுத்தப்பட்டு வந்த கிரெகொரியின் நாட்காட்டி இங்கிலாந்திலும் பயன்பாட்டுக்கு வந்தது. இதற்காக நாட்காட்டி 11 நாட்கள் முற்போடப்பட்டது: 1752 செப்டம்பர் 2 புதன்கிழமைக்கு அடுத்த நாள் 1752 செப்டம்பர் 14 வியாழக்கிழமையாக மாற்றப்பட்டது. இதனால் 1752 ஆம் ஆண்டு 355 நாட்களை மட்டுமே கொண்டிருந்தது.  

## ஸ்கொட்லாந்து
ஸ்கொட்லாந்து ஏற்கனவே மாற்றத்தைக் கொண்டு வந்து விட்டது. புத்தாண்டு 1600 ஆம் ஆண்டு சனவரி 1 இல் ஆரம்பித்தது. புதிய சட்டத்தின் படி ஸ்கொட்லாந்து 1752 ஆம் ஆண்டில் கிரெகொரியின் நாட்காட்டியை நடைமுறைக்குக் கொண்டு வந்தது.
# ரோசிணி நாடார்



**ரோசிணி நாடார் மல்கோத்ரா** (Roshni Nadar Malhotra) என்பவர் எச்.சி.எல் நிறுவனத்தின்  
தலைமை நிர்வாக அதிகாரியாக உள்ளார். இவர் எச் சி எல் நிறுவனத்தின் உரிமையாளர் சிவ நாடார்-கிரண் நாடார் தம்பதியரின் ஒரே மகள் ஆவார். மேலும் இவர் இசைக்கலைஞராகவும், யோகா கற்றுக்கொண்டவராகவும் உள்ளார். ஹெச்சிஎல் நிறுவனத்தில் மிக பெரிய உத்திகளை வகுக்கும் பொறுப்பில் உள்ளார்.  

## ஆரம்பகால வாழ்க்கை மற்றும் தொழில்
**ரோசிணி நாடார் மல்கோத்ரா** புது தில்லியில் வளர்ந்தார். அமெரிக்காவில் உள்ள நார்த்வெஸ்டர்ன் பல்கலைக்கழகத்தில் (Northwestern University) வானொலி, தொலைக்காட்சி மற்றும் திரைப்படம் சம்பந்தமாக இளங்கலைப் பட்டம் பெற்றார். கெல்லாக்ஸ் வணிகவியல் கல்லூரியில் (Kellogg School of Management) நிர்வாகவியலில் முதுகலைப் பட்டம் பெற்றுள்ளார்.  

## சிவ் நாடார் அறக்கட்டளை
ஸ்கை நியூஸ் (இங்கிலாந்து), சிஎன்என் (அமெரிக்கா) போன்ற நிறுவனங்களில் சில காலம் செய்தித் தயாரிப்பாளராக பணியாற்றினார். கொடையாளராகவும், அதிகாரம் மிக்க பெண் தொழிலதிபராகவும் பல விருதுகளைப் பெற்றுள்ளார். சிவ்நாடார் அறக்கட்டளையின் மூலம் சென்னையில் சிவ சுப்ரமணிய நாடார் பொறியியல் கல்லூரியை இலாப நோக்கம் இல்லாமல் நடத்திவருகிறார்.  

ஹெச்சிஎல் பிராண்ட், ஷிவ் நாடார் அறக்கட்டளை, ஹெச்சிஎல் ஹெல்த்கேர் பிரிவு போன்ற நிறுவனங்களுக்கும் இவர் தலைமையேற்கிறார். உத்தரப் பிரதேச மாநிலத்தில் பொருளாதாரத்தில் பின்தங்கியோருக்காக வித்யகியான் பள்ளி திட்டத்தை நிறுவியதில் இவருக்கு முக்கியப் பங்கு உண்டு. சிவ் நாடார் பல்கலைக்கழகத்தையும் (Shiv Nadar University) நிர்வாகம் செய்கிறார்.  

## விருது
2014ம் ஆண்டிற்கான இளம் வள்ளல் பட்டத்தை என்டிடிவி வழங்கியுள்ளது.  

## மேற்கோள்
# 1750



**1750** (**MDCCL**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.  

இங்கிலாந்தில் தொழிற்புரட்சி ஆரம்பமானது.  

## நிகழ்வுகள்
<onlyinclude>  
- சனவரி - இசுதான்புல் தீவிபத்தில் 10,000 வீடுகள் தீக்கிரையாகின.
- ஏப்ரல் - இசுதான்புல்லில் மீண்டும் தீவிபத்து ஏற்பட்டது. ஆண்டுக் கடைசியில் நிகழ்ந்த மற்றும் ஒரு தீவிபத்தில் மேலும் 10,000 வீடுகள் சேதமாயின.
- ஏப்ரல் 4 - சிறிய நிலநடுக்கம் இங்கிலாந்தின் வாரிங்டன் நகரைத் தாக்கியது.
- மே - பார்சில் காவல்துறையினர் பிள்ளைகளைக் கடத்துகிறார்கள் என வதந்தி பரவியதை அடுத்து அங்கு கலவரம் மூண்டது.
- சூலை 11 - நோவா ஸ்கோசியாவின் ஹாலிஃபாக்சு நகரம் தீயில் முற்றாக அழிந்தது.
- நவம்பர் 18 - லண்டனில் வெஸ்ட்மின்ஸ்டர் பாலம் அதிகாரபூர்வமாகத் திறந்து வைக்கப்பட்டது.

### நாள் தெரியாதவை
- உலக மக்கள் தொகை: 791,000,000
  - ஆப்பிரிக்கா: 106,000,000
  - ஆசியா: 502,000,000
  - ஐரோப்பா: 163,000,000
  - இலத்தீன் அமெரிக்கா: 16,000,000
  - வடக்கு அமெரிக்கா: 2,000,000
  - ஓசியானியா: 2,000,000
</onlyinclude>  

## பிறப்புகள்
- சூலை 5 - அய்மே ஆர்கண்ட், சுவிட்சர்லாந்து இயற்பியலாளர் (இ. 1803)
- ஆகஸ்டு 18 - அந்தோனியோ சாலியரி, இத்தாலிய இசையமைப்பாளர் (இ. 1825)
- டிசம்பர் 10 - திப்பு சுல்தான், மைசூர் சுல்தான் (இ. 1799)
- சேனாதிராச முதலியார், ஈழத்துப் புலவர் (இ. 1840)

## இறப்புகள்
- சூலை 28 - யோகான் செபாஸ்தியன் பாக், செருமானிய இசையமைப்பாளர் (பி. 1685)
- நவம்பர் 1 - கூசுத்தாவ் விலெம் வொன் இமோவ், டச்சு கிழக்கிந்திய ஆளுனர் (பி. 1705)

## 1750 நாட்காட்டி
# எலைசியம்



**எலைசியம்** 2013ஆம் ஆண்டு வெளியான அமெரிக்க நாட்டு அறிவியல் புனைகதை திரில்லர் திரைப்படம். இந்த திரைப்படத்தை நெயில் ப்லோம்கம்ப் இயக்க, மேட் டாமன், ஜோடி பாஸ்டர், ஷர்ல்டோ காப்லேயால், அலைஸ் பிராகா, டியாகோ லூனா, வாக்னர் மெளரா, வில்லியம் ஃபிச்னெர் உள்ளிட்ட பலர் நடித்துள்ளார்கள்.  

## நடிகர்கள்
- மேட் டாமன்
- ஜோடி பாஸ்டர்
- ஷர்ல்டோ காப்லேயால்
- அலைஸ் பிராகா
- டியாகோ லூனா
- வாக்னர் மெளரா
- வில்லியம் ஃபிச்னெர்

## வெளியீடு
இந்த திரைப்படம் ஆகஸ்ட் 7, 2013ம் ஆண்டு தாய்வான் நாட்டிலும் ஆகஸ்ட் 9, 2013ம் ஆண்டு அமெரிக்காவிலும்் வெளியானது. இந்த திரைப்படம் தமிழ் மொழியில் **எலைசியம்** என்ற அதே பெயரில் மொழிமாற்றம் செய்யப்பட்டு வெளியானது.
# பார்வதி மேனன்



**பார்வதி திருவோத்து** (பிறப்பு: ஏப்ரல் 7, 1987) என்றும் **பார்வதி** என்றும் அறியப்படும் இந்திய நடிகை கேரள மாநிலத்தில் கோழிக்கோட்டில் பிறந்தார். இவர் மலையாளம், தமிழ் ஆகிய மொழித் திரைப்படங்களில் நடித்துள்ளார்.  

மலையாளத்தில் 2006ல் அவுட் ஆப் சிலபஸ் என்ற படத்தின் மூலம் திரைத்துறையில் அறிமுகமானார். பின்பு 2008 ஆம் ஆண்டு வெளியான பூ என்ற திரைப்படத்தின் மூலம் தமிழில் அறிமுகமானவர், மற்றும் மரியான் திரைப்படத்திலும் நடித்துள்ளார். பூ திரைப்படத்திற்காக தமிழின் சிறந்த நடிகைக்கான பிலிம்பேர் விருதினைப் பெற்றுள்ளார். அத்தோடு விஜய் டிவியின் புதுமுக நடிகைக்கான விருதையும் பெற்றுள்ளார்.  

## ஆதாரங்கள்
# தங்காக்



**தங்காக்** (மலாய்:*Tangkak*), (சீனம்:*东甲*), மலேசியாவின், ஜொகூர் மாநிலத்தில், லேடாங் மாவட்டத்தில் உள்ள ஒரு நகரம். ஜொகூர் மாநிலத் தலைநகரமான ஜொகூர் பாருவில் இருந்து 180 கி.மீ. வடக்கே உள்ளது. நெகிரி செம்பிலான், பகாங் ஆகியவை இதன் எல்லை மாநிலங்கள். மலாக்கா நகரில் இருந்து 27 கி.மீ. தொலைவில் உள்ளது. தங்காக் நகருக்கு மிக அருகில் உள்ள நகரம் ஜாசின் ஆகும்.  

தங்காக் நகரம், நெசவு ஆடை வகைகளுக்குப் புகழ்பெற்றது. இந்த நகருக்கு ’துணிமணிகளின் சொர்க்கம்’ எனும் அடைமொழிப் பெயரும் உள்ளது.  

## பொது

இந்த நகரத்தின் சுற்றுப்புற பகுதிகள் விவசாயத் துறையைச் சார்ந்தவை ஆகும். ரப்பர், எண்ணெய்ப் பனை, கொக்கோ பயிர் செய்யப் படுகிறது. டுரியான் எனும் முள்நாறிப் பழத்திற்கு இந்த நகரம் பெயர் போனது. கோலாலம்பூர், ஜொகூர் பாரு, சிங்கப்பூர் ஆகிய மூன்று மாநகரங்களுக்கும் மையத்தில் தங்காக் நகரம் அமைந்து இருக்கிறது.  

மலேசியாவில் மிகவும் புகழ்பெற்ற குனோங் லேடாங், இந்தத் தங்காக் நகரில் இருந்து 17 கி.மீ. தொலைவில் உள்ளது. தமிழில் லேடாங் மலை என்று அழைக்கிறார்கள். இந்த மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்க முடியும்.  

## வரலாறு
18-ஆம் நூற்றாண்டில், மலாக்காவில், தங்காக் நகருக்குச் சற்றுத் தொலைவில் ‘சோகோங்’ எனும் ஒரு குடியிருப்புப் பகுதி இருந்தது. அங்கு வாழ்ந்த மக்கள் வேறு ஓர் இடத்திற்குப் புலம் பெயர்ந்தனர். கீசாங் ஆற்றின் வழியாக புதிய இடத்திற்கு வந்தனர். அந்த இடம் அடர்ந்த காடுகளாகவும், சதுப்பு நிலமாகவும் இருந்தது. அதற்கு தங்காக் என்று பெயர் வைத்தனர்.  

தங்காக் புதிய குடியேற்றப் பகுதிக்கு குடியேறிய மக்கள், தங்களின் பழைய இடமான ‘சோகோங்’ குடியிருப்புப் பகுதிக்கும் அடிக்கடி வந்து சென்றனர். அந்தச் சமயத்தில் ‘சோகோங்’ குடியிருப்பில் இருந்தவர்கள் எங்கே இருந்து வருகிறீர்கள் என்று கேட்டார்கள். அதற்கு அவர்கள் மலாய் மொழியில் ’தாங் மெராங்காக்’ (மலாய்:*tang merangkak*) என்று பதில் கூறினர். அந்தத் ’தாங் மெராங்காக்’ எனும் சொற்களில் இருந்து உருவானதுதான் தங்காக் எனும் பெயர்.  

## கட்டமைப்பு
தங்காக் நகருக்கு விரிவான சாலைத் தொடர்புகள் உள்ளன. மலேசியாவின் வடக்கு தெற்கு நெடுஞ்சாலை, இந்த நகருக்கு மிக அருகாமையில் தான் செல்கிறது. இங்கு இருக்கும் தங்காக் மாவட்ட மருத்துவமனை, மலாக்கா மணிப்பால் மருத்துவக் கல்லூரியின் கற்பித்தல் மருத்துவமனையாக விளங்கி வருகின்றது. இங்குள்ள ஸ்ரீ சுப்பிரமணியர் ஆலயம், இந்தியர்களின் வழிபாட்டுத் தளமாக இருக்கிறது.  

முன்பு தங்காக், மூவார் ஆகிய இரண்டு துணை மாவட்டங்களும் ஒன்றாக ஒரே மாவட்டமாக இருந்தன. 2006-ஆம் ஆண்டில் தனித்தனியான மாவட்டங்களாகப் பிரிக்கப் பட்டன.  

## மேற்கோள்
# நேதாஜியின் வீர வரலாறு (நூல்)



**நேதாஜியின் வீர வரலாறு** நேதாஜி சுபாஷ் சந்திர போஸ் பற்றி எழுதப்பட்ட நூல்.  

"என் எண்ணங்களும், நான் பின்பற்றும் கொள்கைகளும் நீடுழி வாழும்!. ...நான் விட்டுச் செல்லும் இலட்சியப் பணியை எண்ணத்தை எனக்குப் பின்னால் வரும் வீரமைந்தர்கள் நிறைவேற்றுவார்கள் என்ற நம்பிக்கை எனக்கு உண்டு!. அந்த நம்பிக்கையினால்தான் இந்த இடுக்கண்களையும், அநீதிகளையும் முகமலர்ச்சியுடன் சகித்துக் கொண்டு காலத்தைக் கடத்துகிறேன்." (பக்கம் 53) என்று கூறும் நேதாஜியின் எண்ணங்களையும், அவர் சந்தித்த இடுக்கண்களையும், வெளிநாட்டினருடன் மட்டுமன்றி கொள்கை வேறுபாட்டால் உள்நாட்டிலேயே அவர் சந்திக்க வேண்டியிருந்த இன்னல்களையும் புரிந்து கொள்ள வைக்கக் கூடிய நூல்.
# ஒன்பது ரூபாய் நோட்டு (நூல்)



**ஒன்பது ரூபாய் நோட்டு** (ஆங்கிலம்:Onbathu Rupai Nottu) என்பது தங்கர் பச்சான் எழுதிய முதல் தமிழ்ப் புதினம் ஆகும். மேலும் இந்நூலுக்கு த. ஜெயகாந்தன் அணிந்துரை வழங்கியிருக்கிறார்.  

## வரலாறு
ஒன்பது ரூபாய் நோட்டும் இரண்டு - பத்து - தொண்ணூற்று ஆறும் என்ற தலைப்பில் பேராசிரியர் த. பழமலய் இந் நூலுக்கு எழுதியுள்ள முன்னுரையின் பகுதி:  

1985 ஆம் ஆண்டு அக்டோபர் மாதம் நூலாசிரியர், தனது தந்தையின் இறப்புக்காக தனது கிராமத்திற்குப் போயிருந்தபோது எழுந்த எண்ணங்களால் எழுத ஆரம்பிக்கப்பட்ட இந்தப் புதினம் முடிய பதினொரு ஆண்டுகள் ஆனது. பலாவும், முந்திரியும், மாவும் நெடிவீசும் மண்ணின் மணத்துடன் ’வறுமையில் செம்மை’ எனும் வாழ்க்கைத் தத்துவத்தை எடுத்துக்காட்டும் விதமாக அமைந்துள்ளது.  
- குண்டுக்குறியிட்ட வரிசையின் உறுப்பினர்

## திரைப்பட வடிவம்
இந்தப் புதினம் தங்கர் பச்சானால் ஒன்பது ரூபாய் நோட்டு என்ற பெயரிலேயே திரைப்படமாக இயக்கப்பட்டு 2007 ஆம் ஆண்டு வெளியிடப்பட்டது.  

## ஆதாரங்கள்
# சொக்கலிங்கபுரம்


**சொக்கலிங்கபுரம்** தூத்துக்குடி மாவட்டம், கோவில்பட்டி வட்டம், குப்பனாபுரம் ஊராட்சியில் அமைந்துள்ள கிராமம். கடம்பூர் - பசுவந்தனை இடையே சொக்கலிங்கபுரம் அமைந்துள்ளது. இப்பகுதியின் பெரிய நகரமான கோவில்பட்டி, இக் கிராமத்திலிருந்து 23 கிலோமீட்டர் தொலைவில் உள்ளது. மருத்துவமனை, காவல்நிலையம், பள்ளிக்கூடம் போன்ற அடிப்படைத் தேவைகளை அருகில் அமைந்துள்ள கடம்பூர் சென்று இக்கிராம மக்கள் பூர்த்தி செய்துகொள்கின்றனர். சுமார் 100 குடும்பங்கள் வாழும் இந்த சிறிய கிராமத்தின் மக்கள்தொகை 400.  

## பள்ளி
கயத்தார் ஊராட்சி ஒன்றிய ஆரம்ப துவக்கப்பள்ளி (அரசுப்பள்ளி) இங்கு அமைந்துள்ளது. சுமார் 50 மாணாக்கர்கள் இந்த பாடசாலையில் கல்வி கற்கின்றனர்.  

## தொழில்
விவசாயம் கிராமத்தின் முக்கியத் தொழில். இக்கிராம விவசாயம் மானாவாரி (மழை பொழிந்தால் தான் விவசாயம்) வகையைச் சார்ந்தது. மண் வகை கரிசல் மண் .உளுந்து, பாசிபயறு, எள், பருத்தி போன்ற பயிர்கள் பயிரிடப்படுகின்றன.  
விவசாயம் போக மற்ற சமயங்களில் ஆடு மாடு மேய்தல், விவசாயம் சார்ந்த கூலி வேலைகளில் இக்கிராம மக்கள் ஈடுபட்டு வருகின்றனர்.  

## தட்பவெட்பம்
வருடத்தின் பெரும்பகுதி வெப்பமிகு பகுதியாகும். வடகிழக்குப் பருவ மழையை நம்பியே இக்கிராம விவசாயமும் தொழிலும் அமைந்துள்ளன. இப்பகுதியில் உள்ள விவசாய நிலங்கள் கரிசல்மண் வகையைச் சார்ந்தவை. மழைநீர்ப்பாசனத்தை நம்பியே இக்கிராமத்தின் வாழ்வாதாரமும் பொருளாதாரமும் அமைந்துள்ளன.  

## மதம்
பெரும்பான்மையான மக்கள் இந்து சமயத்தைச் சேர்ந்தோர். ஒரு சில நாத்திகர்களும், கிருத்துவ மக்களும் வாழ்ந்து வருகின்றனர். கருப்பசாமி கோவில், காளியம்மன் கோவில், பிள்ளையார் கோவில், பெருமாள் கோவில் உட்பட நான்கு கோவில்கள் உள்ளன.  

## வரலாறு
நாயக்கர் கால ஆட்சிக்காலத்தில் ஆந்திர மாநிலத்தில் இருந்து மக்கள் இங்கு இடம் பெயர்ந்து வந்ததாகவும், மதுரை சொக்கநாதர் நினைவில் சொக்கலிங்கபுரம் என்று பெயரிடப்பட்டதாகவும் வரலாறு கூறுகிறது.
# ஜிசாட்-8


**ஜிசாட்-8** (GSAT-8) ஒரு தகவல் தொடர்புச் செயற்கைக்கோள் ஆகும். இச்செயற்கைக் கோளானது இந்திய விண்வெளி ஆய்வு மையத்தால் உருவாக்கப்பட்டதாகும். இச்செயற்கைக்கோள் இன்சாட் வகை செயற்கைக் கோளாகும். இது 2011 ஆம் ஆண்டு மே மாதம் 21 ஆம் தியதி பிரெஞ்சு கயானாவின் *கெளரெள*விலிருந்து அனுப்பப்பட்டதாகும். இச்செயற்கைக் கோளை செலுத்திய செலுத்து வாகனம் ஐரோப்பிய விண்வெளி நிறுவனத்தின் *ஏரியான்* செலுத்து வாகனம் மூலம் விண்வெளியில் செலுத்தப்பட்டது.  
## திட்டமிடலும் செலுத்துதலும்
இச்செயற்கைக் கோளானது இந்திய விண்வெளி ஆய்வு மையத்தால் இந்தியாவில் தயாரிக்கப்பட்டு பிரெஞ்சு கயானாவின் அருகிலுள்ள *கெயினி* விமானத் தளத்திற்கு *அண்டாநோவ் அந்-124* சரக்கு விமானம் மூலம் எடுத்துச் செல்லப்பட்டதாகும். இச்சரக்கு விமானம் சோவியத் ஒன்றியத்தினுடையதாகும் (உக்ரைன்). இச்செயற்கைக் கோளை வெற்றிகரமாக செலுத்தியதின் மூலம் ஏற்கனவே இழந்த இரண்டு ஜி. எஸ். எல். வியின் இழப்பை ஈடு செய்தது.
# கூகுள் குறு மொழி



**கூகுள் குறு மொழி** (**Google Apps Script**) என்பது ஜாவாஸ்க்ரிப்ட்டை அடிப்படையாக வைத்து இயற்றப்பட்டதொரு குறுமொழியாகும். கூகுள் குழுமம் ஜிமெயில் (gmail), கூகுள் காலண்டர் (google calendar), கூகுள் டாக்ஸ் (google docs) போன்ற பல மென்பொருட்களை உருவாக்கி உள்ளது. இந்த மென்பொருட்களை இணைக்க, கூகுள் குறு மொழியைப் பயன்படுத்தலாம் என கூகுள் குழுமம் கூறுகின்றது.  

## கூகுள் குறு மொழியின் நன்மைகள்
- இது ஜாவாஸ்க்ரிப்ட்டைப் போல இருப்பதால், கற்றுக் கொள்வது எளிது.
- இது கூகுளின் மென்பொருளான கூகுள் வெப் டூல்கிட் (Google Web Toolkit)-இல் பயன்படுத்தப்பட்டுள்ளது.
- இதைக் கொண்டு, ஒவ்வொருவரும் தங்களுக்கு வேண்டிய சிறுசிறு மென் பொருளை எழுதிப் பயன்படுத்திக் கொள்ளலாம்.
- சின்னஞ்சிறு ஆளுகை வேலைகளைச் (administrative tasks) செய்ய கூகுள் குறு மொழியில் மென்பொருட்கள் (software) உருவாக்குவது எளிது.
# கலங்கிய நதி

**கலங்கிய நதி** ஒரு தமிழ்ப் புதினம் ஆகும். பி. ஏ. கிருட்டிணன் என்பவர் எழுதிய இது காலச்சுவடு பதிப்பகத்தாரால் 2012 ஆம் ஆண்டு ஜனவரி மாதம் வெளியிடப்பட்டது.  

இந்நூல் *பி.ஏ.கிருஷ்ணன்* ஆங்கிலத்தில் எழுதிய *த மட்டி ரிவர்* (The Muddy River) என்பதன் தமிழாக்கம் ஆகும். இந்நூலை அவர் 2002 ஆம் ஆண்டே எழுதி முடித்துவிட்டார். பின்னர் மேலதிக திருத்தங்களை 2009 ஆம் ஆண்டில் செய்தார். இப்புதினத்தில் வரும் *ரமேஷ்* மற்றும் *சந்திரன்* ஆகியோரின் வாழ்க்கையைப் பற்றிய கதை இது. மேலும் கதாப்பாத்திரம் காந்தியின் கொள்கைகளில் ஈடுபாடு கொள்வதாகக் காட்டப்பட்டிருக்கும். மேலும் கதையானது அசாமில் நடக்கும் தீவிரவாதம், கம்யூனிசம், அசாம் பூர்வீக குடிகளுக்கும் வங்காளதேச முஸ்லிம்களுக்குமான பிரச்சினை, காந்தி என பல விஷயங்களை உள்ளடக்கியதாகும்.
# ஜேம்ஸ் வாங் ஹோவ் (ஒளிப்பதிவாளர்)

**ஜேம்ஸ் வாங் ஹோவ்** (ஆங்கிலம்: James Wong Howe, சீனம்: 黃宗霑) 1899 ஆம் ஆண்டு ஆகஸ்டு மாதம் 28 ஆம் தியதி பிறந்தார். இவர் ஒரு ஒளிப்பதிவாளர் ஆவார். இவர் 130 திரைப்படங்களுக்கும் அதிகமாக ஒளிப்பதிவாளராகப் பணியாற்றியுள்ளார். இரண்டு முறை அகடமி விருதை ஒளிப்பதிவிற்காகப் பெற்றுள்ளார். இவர் 1976 ஆம் ஆண்டு ஜூலை மாதம் 12 ஆம் தியதி மரணமடைந்தார். 1930 கள் மற்றும் 1940 களில் இவர் *ஹாலிவுட்*டின் மிக முக்கியமான ஒளிப்பதிவாளராகத் திகழ்ந்தார். இவர் 10 முறை *அகெதமி விருது* பெற பரிந்துரைக்கப்பட்டார். *தி ரோஸ் டாட்டு* (The Rose Tattoo ) மற்றும் *ஹட்* (Hud) ஆகிய திரைப்படங்களுக்காக இரு முறை அகெதமி விருதைப் பெற்றுள்ளார். வரலாற்றின் மிக முக்கியமான 10 ஒளிப்பதிவாளர்களுள் இவரும் ஒருவர் என சர்வதேச ஒளிப்பதிவாளர்கள் அமைப்பால் தேர்ந்தெடுக்கப்பட்டார்.  

## வாழ்க்கைப் குறிப்பு
இவர் சைனா வில் பிறந்து அமெரிக்காவில் குடியேறியவர். முதலில் சலனப் படங்களுக்கு ஒளிப்பதிவு செய்தார். இவரது திருமணம் 1937-ல் பிரான்ஸின் பாரிஸ் நகரில் நடந்தது. ஆனால் இவரது திருமணத்தை கலிபோர்னியா அரசு அங்கீகரிக்கவில்லை. இவரது திருமணம் இனக்கலப்புத் திருமணம் ஆகும். 1948 ஆம் ஆண்டு இனக்கலப்புத் திருமணத்திற்கு எதிரான சட்டம் நீக்கப்பட்டதைத் தொடர்ந்து இவரது திருமணம் அங்கீகரிக்கப்பட்டது.  
## மேற்குறிப்பு
# சார்லசு ரோஷர்



**சார்லசு ரோஷர்** (*Charles G. Rosher* (நவம்பர் 17, 1885 – சனவரி 15, 1974) என்பவர் இரு தடவைகள் அகாதமி விருது பெற்ற ஒளிப்பதிவாளர். ஒளிப்பதிவிற்கான அகடமி விருதைப் பெற்ற முதல் ஒளிப்பதிவாளர் இவர். ஊமைப்படக் காலம் முதல் 1950கள் வரை பணியாற்றியுள்ளார். இவர் இலண்டனில் பிறந்தவர், பின்னர் அமெரிக்காவில் குடியேறினார். இவர் *சன்ரைஸ்: ஏ சோங் ஃபோர் டூ ஹியூமன்ஸ்* ஆகிய இரு திரைப்படங்களுங்காக சிறந்த ஒளிப்பதிவாளருக்கான அகாதமி விருது பெற்றுள்ளார். இவர் புகைப்படக்கலை தொடர்பான படிப்பை முடித்ததும் செய்திப்படம் எடுக்கும் பிரிவில் பணிபுரிந்தார். 1920களில் *ஹாலிவுட்*டில் மிகச் சிறந்த ஒளிப்பதிவாளராகத் திகழ்ந்தார். 1927 ஆம் ஆண்டு வெளியான *சன்ரைஸ்* திரைப்படம் திரைப்படத்துறையின் ஒளிப்பதிவில் முக்கிய மைல்கல் ஆகும். இவர் பல இடங்களில் பணிபுரிந்திருந்தாலும் கடைசி 12 வருடங்கள் *மெட்ரோ-கோல்ட்வின்மேயர்* நிறுவனத்தில் பணியாற்றினார். லிஸ்பன் நகரில் ஒரு விபத்தில் இவர் மரணமடைந்தார்.
# ஈராக்கின் ஹமாஸ்


**ஈராக்கில் ஹமாஸ்** (*Hamas of Iraq*, ) என்பது ஈராக்கைத் தளமாகக் கொண்ட சுணி பிரிவு ஆயுதம் தாங்கிய போராளி இயக்கமாகும். இவ்வியக்கம் *1920 புரட்சிப் படை* என்பதிலிருந்து பிரிந்த இயக்கமாகும். அமெரிக்காவின் படைகளின் மீது தாக்குதல் நடத்தி அதன் காணொளிக் காட்சியை வெளியிட்டு அத்தாக்குதலுக்குப் பொறுப்பேற்றுக் கொண்டது இவ்வியக்கம். *1920 புரட்சிப் படை* ஈராக்கின் *டியாலா* (Diyala) பகுதியில் அமெரிக்கப்படைகளால் அல் காயிதாவிற்கு எதிராக நடத்தப்பட்ட தாக்குதலுக்கு *ஈராக்கின் ஹமாஸ்* இயக்கம் உதவியிருக்கும் என நம்புகிறது. அமெரிக்காவின் ஆயுதங்களைக் கொண்டுள்ள *ஈராக்கின் ஹமாஸ்* அமைப்பு ஈராக்கிய ராணுவம் அல்லது காவல்துறையின் கட்டுப்பாட்டில் இருக்க வேண்டும் என ஈராக்கிய அதிபர் தெரிவித்துள்ளார். 2007 ஆம் ஆண்டு அக்டோபர் மாதம் 11 ஆம் தியதி இக்குழு அரசியல் இயக்கத்தில் சேர்ந்து அமெரிக்க ஆக்கிரமிப்பிற்கு எதிரான நிலைபாட்டை எடுத்தது.
# மிகையுணர்வூக்கம்


**மிகையுணர்வூக்கம்** (Hypersensitivity) (**மிகையுணர்வூக்க வினைகள்** அல்லது **சகிப்புத் தன்மையற்ற நிலை**) என்பது இயல்பான நோயெதிர்ப்பு அமைப்பின் விரும்பத்தகாத வினைகளைக் குறிக்கும். உதாரணங்களாக, ஒவ்வாமை, தன்னெதிர்ப்பு வினைகளைக் கூறலாம். இவ்வினைகள் பாதிப்பை உண்டாக்கக்கூடிய, தொந்தரவான அல்லது சில நேரங்களில் மரணத்தைத் விளைவிக்கக் கூடியவையாக இருக்கலாம். ஓம்புயிரின் முன்னரே (நோயெதிர்ப்பு) உணர்வூட்டிய நிலை மிகையுணர்வூக்க வினைகள் நிகழத் தேவைப்படுகிறது. இவ்வினைகள் நான்கு வகைகளாகப் பிரிக்கப்பட்டுள்ளது.
# சுமித்ரா மகஜன்



**சுமித்திரா மகஜன்** (*Sumitra Mahajan*, 12 ஏப்ரல் 1943) பாரதிய ஜனதா கட்சியைச் சார்ந்த இந்திய அரசியல்வாதியும் பதினாறாவது மக்களவையின் மக்களவைத் தலைவரும் ஆவார். 2014இல் எட்டாவது முறையாக மக்களவைத் தேர்தலில் வென்றுள்ளார். பதினாறாவது மக்களவையில் இவ்வாறு எட்டுமுறை வென்ற மூவரில் ஒருவராக உள்ளார். மிக நீண்டகாலம் உறுப்பினராக உள்ள பெண் நாடாளுமன்ற உறுப்பினராகவும் உள்ளார். 1989ஆம் ஆண்டிலிருந்து மத்தியப் பிரதேசத்தின் இந்தூர் மக்களவைத் தொகுதியிலிருந்து தொடர்ந்து வென்று வந்துள்ளார்.  

முந்தைய பாஜக ஆட்சியில் நடுவண் இணை அமைச்சராக 2002 முதல் 2004 வரை இருந்துள்ளார். மனிதவள மேம்பாடு, தொலைத்தொடர்பு, பெட்றோலியம் துறைகளில் அமைச்சராகப் பணி புரிந்துள்ளார். இந்தூர் பல்கலைக்கழகத்தில் முதுகலைப் பட்டமும் சட்டமும் படித்துள்ளார்.  

## மேற்சான்றுகள்

## வெளியிணைப்புகள்
- New responsibility a challenge: Mahajan
# மீவீரிய எதிர்ப்பி

குடல்நச்சு "பி" ஒரு மீவீரிய எதிர்ப்பியாகும்.]]  
**மீவீரிய எதிர்ப்பிகள்** (Superantigens; SAgs) என்பவை "டி" செல்களில் குறிப்பிடப்படாத தூண்டுதல்களை உண்டாக்கிப் பெருமளவு சைட்டோகைன்களின் (உயிரணுத் தொடர்பி/செயலூக்கி) வெளியீட்டை விளைவிக்கும் எதிர்ப்பிகளின் ஒரு பிரிவாகும். இவை நோய் விளைவிக்கின்ற நுண்ணுயிரிகளால் (வைரசுகள், செல்சுவரற்ற நுண்ணுயிரிகள் (mycoplasma), பாக்டீரியாக்கள்) நோயெதிர்ப்பு வினைகளுக்கெதிரான பாதுகாப்பு யுக்தியாக உற்பத்திச் செய்யப்படுகின்றன.
# வீ ஆர் தி மில்லர்ஸ்



**வீ ஆர் தி மில்லர்ஸ்** 2013ஆம் ஆண்டு வெளியான அமெரிக்க நாட்டு நகைச்சுவை திரைப்படம். இந்த திரைப்படத்தை **ரவ்சொன் மார்ஷல் தர்பர்** இயக்க, ஜெனிபர் அனிஸ்டன், **ஜேசன் சுடிகிஸ், எம்மா ராபர்ட்ஸ், நிக் ஓப்பெர்மன், கேத்ரின் ஹான், எட் ஹெல்ம்ஸ், வில் பௌல்ட்டர், மோலி க்வின், கென் மரீனோ, டோமர் சிச்த்லே** உள்ளிட்ட பலர் நடித்துள்ளார்கள்.  

## நடிகர்கள்
- ஜெனிபர் அனிஸ்டன்
- ஜேசன் சுடிகிஸ்
- எம்மா ராபர்ட்ஸ்
- நிக் ஓப்பெர்மன்
- கேத்ரின் ஹான்
- எட் ஹெல்ம்ஸ்
- வில் பௌல்ட்டர்
- மோலி க்வின்
- கென் மரீனோ
- டோமர் சிச்த்லே

## விருதுகள் மற்றும் பரிந்துரைகள்
இந்த திரைப்படம் 13 விருதுகளுக்கு பரிந்துரை செய்யப்பட்டு 3 விருதுகளை வென்றது என்பது குறிப்பிடத்தக்கது.
# டி உயிரணு


**டி உயிரணுக்கள்** அல்லது **டி செல்கள்** (T Cells) என்பவை உயிரணுக்களின் மூலமாக ஏற்படும் நோயெதிர்ப்புத் திறன் பணிகளில் மையமாகப் பணியாற்றும் நிணநீர்க் குழிய வகைகளுள் (வெண்குருதியணு) ஒன்றாகும். இச்செல்களின் வெளிப்பரப்பிலுள்ள டி உயிரணு ஏற்பிககளைக் (TCR) கொண்டு பிற நிணநீர்க் குழியங்களிலிருந்து ("பி" உயிரணுக்கள், இயற்கையாகக் கொல்லும் உயிரணுக்கள்) இவற்றை வேறுபடுத்தி அறியலாம். இவை தைமஸ் சுரப்பியில் முதிர்ச்சியடைவதால் (சில செல்கள் அடிநாச் சுரப்பிகளில் முதிர்ச்சியடைந்தாலும்) இவை "டி" செல்கள் என்று அழைக்கப்படுகின்றன. "டி" உயிரணுக்களில் தனிப்பட்டச் செயற்பாடுகளைக் கொண்ட பல உட்பிரிவுகள் உள்ளன.